OzLabs/hebrew-wiki-articles huggingface dataset:
ניו אורלינס סיינטס

ניו אורלינס סיינטס (באנגלית: New Orleans Saints- "הקדושים") היא קבוצת פוטבול אמריקאית מליגת ה-NFL שבסיסה בעיר ניו אורלינס שבמדינת לואיזיאנה.

== היסטוריה ==
הקבוצה נוסדה ב-1967 והצטרפה לליגת ה-NFL. ב-1970 עברה הקבוצה לשחק בבית המערבי של חטיבת ה-NFC בליגת ה-NFL בעקבות איחוד הליגות המקצועניות. בשנת 2002 עברה לבית הדרומי של החטיבה.

בשני העשורים הראשונים לקיומה לא הצליחה הקבוצה להשיג מאזן ניצחונות חיובי. בעונת 2006, לאחר הצטרפותם של המאמן שון פייטון והקוורטרבק דרו בריז, הגיעה בפעם הראשונה בתולדותיה לגמר חטיבת ה-NFC, בו הפסידה 14-39 לשיקגו ברס. את עונת 2009 פתחה הקבוצה עם 13 ניצחונות רצופים אך סיימה את העונה הסדירה במאזן 3-13, בפלייאוף ניצחה לראשונה בגמר ה-NFC והעפילה למשחק הסופרבול מול אינדיאנפוליס קולטס. בסופרבול ניצחו הסיינטס 17–31, כשכוכב הקבוצה, הקוורטרבק בריז, השווה את שיא המסירות המושלמות (32) במשחק גמר של טום בריידי.

ב-2012 נחשף על ידי הליגה, כי רבים משחקני ההגנה של הקבוצה, כמו גם צוות המאמנים, נטלו חלק במתן תמריצים לשחקנים שיפגעו פיזית בשחקני הקבוצות היריבות ובפרט בקוורטרבקים, זאת במשך שלוש עונות, כולל עונת הזכייה בסופרבול. בעקבות הפרשה, נקנסה הקבוצה באובדן שתי בחירות דראפט בסיבוב השני ובקנס כספי של 500,000 דולר. מאמן הקבוצה שון פייטון הושעה לשנה, מתאם ההגנה גרג ויליאמס (שעבר לסנט לואיס ראמס) הושעה ללא הגבלת זמן, מנהל הקבוצה הושעה לשמונה משחקים ועוזר המאמן לשישה. מבין השחקנים כוכב הקבוצה ג'ונתן וילמה הורחק לעונה שלמה ושלושה שחקנים אחרים לתקופות קצרות יותר.

== השפעת הוריקן קתרינה ==
ב-29 באוגוסט 2005 פגעה סופת ההוריקן קתרינה בעיר ניו אורלינס. בין השאר נפגע גם אצטדיון הקבוצה הלואיזיאנה סופרדום. ניו אורלינס סיינטס נותרה ללא מגרש ביתי ומתקני אימונים שמישים לקראת עונת המשחקים של 2005, ונאלצה לנדוד לסן אנטוניו שבטקסס. הנהלת הליגה הכריזה כי את משחק הפתיחה נגד הניו יורק ג'איינטס ישחקו הסיינטס באצטדיון ג'איינטס שבניו ג'רזי, ואת שאר משחקי הבית ישחקו בערים סן אנטוניו ובאטון רוז'. אוהדי הקבוצה הביעו חששם כי הערים לוס אנג'לס וסן אנטוניו ינצלו את המצב להעברת הקבוצה באופן קבוע מניו אורלינס, אך הקומישינר של ה-NFL הבטיח שהקבוצה תישאר בעיר.

הקבוצה חזרה לשחק בסופרדום במשחקה הביתי הראשון בעונת 2006, כשנה לאחר סופת ההוריקן קתרינה. שידור המשחק ברשת ESPN היה הנצפה ביותר בתולדות הרשת, וטרום המשחק נערכו הופעות של אמנים ידועי שם כגון U2 וגרין דיי. המשחק זכור בעיקר בזכות סטיב גליסון, שחסם בעיטת פאנט שהובילה לניצחון הקבוצה הביתית.

תמונת ההצפות בסמוך לסופרדום לאחר הוריקן קתרינה

== קישורים חיצוניים ==

* 

* 

*
קטגוריה:ניו אורלינס: מועדוני ספורט
קטגוריה:זוכי פרס ESPY: קבוצת השנה
VIA Technologies

VIA Technologies היא חברה טיוואנית מקבוצת "פומזה פלסטיקה" (Formosa Plastics Group), לייצור מעגלים משולבים כחלק מחומרת מחשבים. החברה מתמחה בעיקר בייצור לוחות אם, מעבדים וזיכרונות.

==קישורים חיצוניים==

* 

קטגוריה:קצרמר חברות
קטגוריה:יצרני חומרה טאיוואנים
לוס אנג'לס ראמס

לוס אנג'לס ראמס (באנגלית: Los Angeles Rams) היא קבוצת פוטבול אמריקנית מליגת ה-NFL שבסיסה בעיר לוס אנג'לס שבמדינת קליפורניה מתחילת 2016 עת הועברה מסנט לואיס. הקבוצה בבעלותו של איש העסקים סטן קרונקי מאז אוגוסט 2010, ולפני כן היה שותף מיעוט.

הקבוצה זכתה ארבעה פעמים באליפות ה-NFL, בפעם האחרונה בסופרבול LVI.

==היסטוריה==
הקבוצה נוסדה בקליבלנד, אוהיו ב-1936 בשם קליבלנד ראמס, שנה מאוחר יותר הצטרפה לליגת ה-NFL, וזכתה באליפות בשנת 1945. ב-1946, החליטו בעלי הקבוצה דאז להעביר את הקבוצה מקליבלנד לאור תפוסה נמוכה במשחקי הבית והתחרות עם קבוצת הקליבלנד בראונס על אהדת הקהל המקומי. הקבוצה עברה ללוס אנג'לס ושיחקה עד 1994 תחת השם לוס אנג'לס ראמס, זאת על אף שב-1980 עברה לאצטדיון בעיר אנהיים. ב-1995 הועברה הקבוצה שוב, הפעם לסנט לואיס, מיזורי.

הראמס העפילו חמש פעמים למשחק הסופרבול, בעונות 1979, 1999 2001, 2018 ו-2021. בעונת 1999 זכתה בסופרבול, והתקפת הקבוצה בהנהגתם של הקוורטרבק קורט וורנר, הרץ האחורי מרשל פולק והתופסים טורי הולט ואייזק ברוס, כונתה "The Greatest Show on Turf" (בתרגום חופשי: ההצגה הטובה ביותר על כר הדשא). בשנת 2001 הפסידה הקבוצה בסופרבול לניו אינגלנד פטריוטס אף על פי שלפני המשחק הייתה הפייבוריטית הברורה לניצחון.

ב-13 בינואר 2012 הודיעו הראמס על מינויו של ג'ף פישר כמאמן הקבוצה. פישר אימן את טנסי טייטאנס 17 עונות כולל עונת 1999 בה הפסידו לראמס בסופרבול XXXIV בסיום דרמטי.

ב-13 בינואר 2016 הצביעו בעלי קבוצות ה-NFL על הצעות מעבר לעיר לוס אנג'לס. לאחר שהראמס, הצ'ארג'רס והריידרס הגישו מועמדות, זכו הראמס (30 בעד ו-2 נגד, כאשר המינימום לזכייה היה 24 קולות). בעונת 2016 שיחקו הראמס באצטדיון לוס אנג'לס ממוריאל קוליסיאום ובעונת 2020 עברו לאצטדיונם החדש אצטדיון SoFi שנבנה באינגלווד סמוך לנמל התעופה הבינלאומי של לוס אנג'לס במימון הבעלים קרונקי ובעלות של 1.86 מיליארד דולר.

בעונת 2017 מונה למאמן הקבוצה שון מקווי בן ה-31, אשר הפך למאמן הצעיר אי פעם שמאמן בליגת הפוטבול המקצוענית. בעונתו הראשונה העפילה הקבוצה לפלייאוף אך הודחה בסיבוב הראשון. בעונת 2018 העפילה הקבוצה לסופרבול LIII בו הפסידה לניו אינגלנד פטריוטס 3–13.

בעונת 2021 זכו הראמס בסופרבול LVI לאחר שניצחו את סינסינטי בנגלס בתוצאה 20-23, שון מקווי היה למאמן הצעיר ביותר שזוכה בסופרבול.

==קישורים חיצוניים==

* 

* 

==הערות שוליים==

*
קטגוריה:קבוצות NFL
ראמס
ראמס
קטגוריה:קליבלנד: מועדוני ספורט
עדנה פשר

עדנה פשר היא יועצת לניהול, מייסדת ומנהלת קבוצת ד"ר עדנה פשר ושות' - יועצים לניהול בע"מ, שותפה-מייסדת של "סטטוס" ויו"ר עמותת "המכון הישראלי לערים חכמות".

==ביוגרפיה==
פשר היא בעלת תואר ראשון מאוניברסיטת תל אביב (1966), תואר שני מהאוניברסיטה העברית בירושלים (1977) ותואר שלישי בתקשורת ארגונית מאוניברסיטת ניו יורק בתוכנית Media Ecology בהנחיית פרופ' ניל פוסטמן (1981). בשנת 1978 ייסדה את חברת ד"ר עדנה פשר ושות' - יועצים לניהול בע"מ, והיא עומדת בראשה עד היום. החברה עוסקת בייעוץ ארגוני וייעוץ אסטרטגי בישראל, בארצות הברית ובאירופה. החברה מפרסמת גם את כתב העת האלקטרוני "מזווית אחרת" בנושאי ניהול.

במשך שנים הייתה מורה לספרות בבית הספר דנמרק בירושלים.

בשנת 1991 ייסדה פשר את "סטטוס - הירחון לחשיבה ניהולית". כתב העת, שהפך לדיגיטלי בעריכת ד"ר ירון פשר, עוסק בהיבטים תאורטיים ומעשיים של ניהול וסוקר מחקרים אקדמיים בתחומים אלה. עד יוני 2008 פורסמו כ-200 גיליונות של כתב העת. במשך שנים רבות פרסמה טור בסטטוס בשם "להיות עשר", ובו עשר עצות קצרות בנושא ניהולי מסוים (כגון "להיות עשר בפיתוח יכולת אסטרטגית בארגון").

בשנת 2011 יצא לאור בהוצאת Wiley ספר שכתבה יחד עם ד"ר טוביה רונן ששמו "The Complete Guide to Knowledge Management".

בשנת 2015 יסדה את "המכון הישראלי לערים חכמות" (ע"ר) והיא יושבת הראש שלו. במכון חברים מומחים לפתרונות ומערכות חכמים, המשפרים את איכות החיים של התושבים. פשר פעילה בתחום מאז 2001 כשבקבוצת חלוצים בתחום
ניהול ידע וחדשנות Entovation, שהיא פעילה בה מ-1995, נוצרה תובנה שהעיר הופכת לפלטפורמה המרכזית לחדשנות.

==קישורים חיצוניים==

* 
אתרי גופים שייסדה
* [http://www.pasher.co.il/ אתר הבית של חברת ד"ר עדנה פשר]
* [https://web.archive.org/web/20130511001716/http://status.allmag.co.il/ אתר הבית של סטטוס]
* [https://web.archive.org/web/20080504082857/http://www.pasher.co.il/newspaperMain.asp מזווית אחרת - עיתון וירטואלי]
* [http://www.youtube.com/user/Pasherconsultants/ ערוץ הקבוצה באתר YOUTUBE]
* [http://www.smartcitiesisrael.org המכון הישראלי לערים חכמות]
הרצאות
* [https://web.archive.org/web/20160303204531/http://www.moit.gov.il/NR/rdonlyres/C945CF2B-68E3-4A8D-B08F-42BCAA4C6D2D/0/%D7%A2%D7%93%D7%A0%D7%94%D7%A4%D7%A9%D7%A8.pps ניהול חדשנות] (מצגת PowerPoint)

מאמרים נבחרים
<div class="mw-content-ltr">
* [http://books.google.com/books?hl=en&lr=&id=xRqJcQvxnToC&oi=fnd&pg=PA139&dq=%22EDNA+PASHER%22&ots=cVF3f5fY8x&sig=jovUvo2h1IKS288EE_8skj2Rx9o The Intellectual Capital of the State of Israel]
* [https://www.researchgate.net/publication/220363169_Innovation_engines_for_knowledge_cities_An_innovation_ecology_perspective Innovation Engines for for Knowledge Cities: An Innovation Ecology Perspective]
* [http://www.innovationecology.com/papers/knowledge%20environmenets%20-%20a%20research%20agenda.pdf Designing Knowledge Environments: Eleven Streams of Research Leading to Knowledge AnytimeAnywhere]
</div>

קטגוריה:נשות עסקים ישראליות
קטגוריה:אנשי עסקים ישראלים
קטגוריה:מנכ"ליות ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:מנכ"לים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סיזרס סופרדום

סיזרס סופרדום (באנגלית: Caesars Superdome) הוא אצטדיון מקורה המהווה את אחד מסמלי העיר ניו אורלינס שבמדינת לואיזיאנה. עד שנת 2011 נקרא בשם לואיזיאנה סופרדום (באנגלית: Louisiana Superdome) ועד 2021 מרצדס-בנץ סופרדום (באנגלית: Mercedes-Benz Superdome).

==היסטוריה==
בניית האצטדיון הושלמה ב-1975, והפכה אותו לאצטדיון המקורה הגדול ביותר בעולם עד חנוכת הג'ורג'יה דום ב-1992. הסופרדום הוא מגרשה הביתי של קבוצת הפוטבול הניו אורלינס סיינטס מליגת ה-NFL. האצטדיון משמש גם למשחקי כדורסל, בייסבול והופעות. עד 2013 האצטדיון אירח שבעה משחקי סופרבול - יותר מכל אצטדיון אחר. כמו כן, אירח חמש פעמים את משחקי הפיינל פור של טורניר אליפות המכללות בכדורסל. אירועים בולטים נוספים היו קרבות האיגרוף בין רוברטו דוראן לשוגר ריי לאונרד ב-1980, ניצחונו האחרון בקריירה של מוחמד עלי בקרב האליפות נגד לאון ספינקס ב-1978, רסלמניה 30 ב-2014 ואירוח ביקור האפיפיור יוחנן פאולוס השני ב-1987.

בשעת חירום האצטדיון משמש מחסה ונקודת פינוי של העיר ניו אורלינס. שלוש פעמים בעבר שימש מקום מחסה ופינוי בזמן סופות הוריקן: ב-1998 בזמן הוריקן ז'ורז', ב-2004 בזמן הוריקן איוון וב-2005 בזמן הוריקן קתרינה.
ב-29 באוגוסט 2005 פגעה סופת ההוריקן קתרינה בעיר ניו אורלינס וזרעה הרס. סוללות המגן מפני הצפות התמוטטו ומים הציפו חלקים נרחבים מהעיר. כיפתו של הסופרדום נסדקה וחלקים ממנה החלו ליפול. האצטדיון שימש כמקלט להמוני התושבים שלא הצליחו להתפנות מהעיר. לפי חלק מן ההערכות, כ-20,000 איש מצאו בו מחסה. על אף שנבנה לעמוד בפגעי מזג האוויר, ממדי הסופה והפגיעה בגג, הביאו להתמלאותו ההדרגתית במים ולצורך בפינויו. האצטדיון נסגר ועבר שיפוץ נרחב בסיוע כספי של FEMA (סוכנות של המחלקה לביטחון המולדת של ארצות הברית), מדינת לואיזיאנה וליגת ה-NFL ובהשקעה כוללת של 350 מיליון דולר. ב-25 בספטמבר 2006 נפתח האצטדיון מחדש במשחק הפוטבול בין הניו אורלינס סיינטס לאטלנטה פלקונס. לפני המשחק, הופיעו הלהקות U2 וגרין דיי, ונשיא ארצות הברית ג'ורג' ו. בוש הטיל את המטבע בהגרלה המסורתית.

על פי מחקר של אוניברסיטת ניו אורלינס, בין 2006 ל-2011 השפיע האצטדיון על כלכלת לואיזיאנה בסכום המוערך בכ-4.1 מיליארד דולר.

ב-2011 נמכרו זכויות שיום האצטדיון לחברת מרצדס-בנץ והוא נקרא מרצדס-בנץ סופרדום. ב-2021 נמכרו זכויות השיום לחברת סיזרס אנטרטיינמנט.

האצטדיון אירח את סופרבול XLVII, בין בולטימור רייבנס לסן פרנסיסקו 49'. במהלך הרבע השלישי ארעה נפילת מתח שהביאה להפסקת חשמל ואיבוד התאורה ברוב האצטדיון, מה שהצריך הפסקה ממושכת במשחק.

[[תצלום לוויין של הסופרדום לאחר נזקי הוריקן קתרינה]]

==קישורים חיצוניים==

* 

* [http://en.structurae.de/structures/data/index.cfm?ID=s0000384 מרצדס-בנץ סופרדום] באתר [http://en.structurae.de Structurae]
* [http://www.worldstadiums.com/stadium_pictures/north_america/united_states/louisiana/new_orleans_superdome.shtml מרצדס-בנץ סופרדום] באתר [http://www.worldstadiums.com/stadium_pictures/north_america/united_states/louisiana/new_orleans_superdome.shtml World Stadiums]
* [http://rivals.yahoo.com/ncaa/basketball/news?slug=jh-hart_superdome_represent_new_orleans_033112 As Superdome goes, so does New Orleans], אתר yahoo, 1 באפריל 2012

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ניו אורלינס סיינטס
קטגוריה:ניו אורלינס: ספורט
קטגוריה:ארצות הברית: אצטדיוני פוטבול
קטגוריה:אצטדיוני בייסבול בארצות הברית
חופיה

[[דגל עברי מונף בסאות'המפטון בידי גרבנוב על האונייה "עמנואל", היחידה של חברת חופיה]]
צבעי הדגל העברי. האות-H מסמנת שיוך לחברת הספנות חופיה (Hopya)
חוּפּיה בע"מ הייתה חברת ספנות עברית בתקופת המנדט הבריטי, שפעלה במשך ארבעה חודשים בשנים 1933–1934. החברה הפעילה אונייה שהייתה בבעלות רב חובל אריה גרבנוב ונקראה "עמנואל", עד להיעלמותה בים על צוותה לאחר ארבעה חודשי פעילות.

החברה נוסדה ונרשמה באוגוסט 1933 על ידי רב חובל אריה גרבנוב בתל אביב, פלשתינה-א"י. חופיה בע"מ הוקמה למימוש חזונו של גרבנוב להקמת צי סוחר עברי בארץ ישראל. כתובתה הרשומה הייתה בבית משפחת גרבנוב ברחוב בוגרשוב 79, שכונת נורדיה, תל אביב. תוכנית גרבנוב לפעילותה, כללה שלבים אחדים: ראשית, רכישת אונייה ורישומה תחת בעלות עברית ובספר נמל יפו כנמל הבית. שנית, הנפת דגל צי עברי על האונייה שבבעלות החברה, ולא דגל צי מסחרי מנדטורי בפעם הראשונה בעת החדשה. שלישית, העסקת צוות ימאים עברי ובכללו רב חובל, קצין סיפון, מכונאי וטבח מאנשי היישוב היהודי בארץ ישראל. לבסוף הושקה האונייה להפלגה ראשונה בצי עברי, על פי חוקי השיט.

בהתאם לתוכנית, נרכשה האונייה עמנואל בספטמבר 1933 בנמל אולבורג שבדנמרק, טרם נרשמה בספר נמל יפו בבעלותה של חברת הספנות העברית, חוּפּיה בע"מ. הפליגה דרומה לנמל אורהוס והועמסה במטען פולי סויה. יצאה לאנטורפן שבבלגיה ביום 29 בספטמבר 1933. הפליגה עם צוות עברי-ארצישראלי ויהודי, בראשותו של רב החובל אריה גרבנוב, תחת דגל עברי חדש, דגל צי עברי מתחדש. 

אחרי ארבעה חודשי הפלגות מטען, בהם מאמצי הידברות עם הימיה הבריטית בניסיון להוות "צי עברי, נספח לצי הסוחר הבריטי", יצאה ה"עמנואל" להפלגתה האחרונה ב-30 בינואר 1934 מנמל פול שבאנגליה ונעלמה עם חמשת אנשי צוותה ומטענה בימים, ומקום טביעתם לא נודע.

עקב אסון היעלמות העמנואל, האונייה היחידה בבעלות חברת הספנות חופיה, כשעל סיפונה המייסד והבעלים רב חובל אריה גרבנוב, לא חזרה החברה לפעילות. 

==לקריאה נוספת==
* 
* 
* רב חובל הלל ירקוני. 75 שנות ספנות עברית בארץ ישראל, 1927-2002. עברית ואנגלית. א' מלצר - מחקר צבאי, עיתונאות והוצאה לאור, 2005. 408 עמ'.
* רב חובל הלל ירקוני. הים, האנייה ועם ישראל. חיפה, פרדס הוצאה לאור, 2009.
* מאיר גלברט. היהודים והספנות. תל אביב, הוצאת אגודת יורדי ים "זבולון", 1940. 

==קישורים חיצוניים==
*[http://www.crwflags.com/fotw/flags/il%7Dz1934.html#flag|אתר דגלי עולם] (Hofiya Shipping Company 1933-4 (British Mandate of Palestine

קטגוריה:חברות ספנות ביישוב
קרלו צ'צ'רה

קרלו צ'צ'רה (באיטלקית: Carlo Cecere; 7 בנובמבר 1706 - 15 בפברואר 1761) היה מלחין איטלקי, שחיבר בעיקר אופרות, קונצ'רטי ודואטים אינסטרומנטליים, ביניהם גם דואטים למנדולינה וקונצ'רטו למנדולינה. צ'צ'רה פעל בתקופת המעבר בין תקופת הבארוק לתקופה הקלאסית.

==חייו==

הפרטים הידועים על חייו מועטים עד להפתיע, בהתחשב בכך שצ'צ'רה חי במאה ה-18. ידוע, שצ'צ'רה נולד בגרוטולה ומת בנאפולי, שם הוא קבור בקאפלה של Congregazione dei Musici di S. Maria la Nuova. אבל אין יודעים אפילו באיזה כלי, או כלים, העדיף לנגן. מקורות מסוימים גורסים, שצ'צ'רה היה בראש ובראשונה כנר - ידוע בוודאות, שניגן בכינור במנזר הכארמינים בנאפולי - ואילו מקורות אחרים מחזיקים בדעה, שצ'צ'רה היה קודם כל חלילן.

==מוזיקה==

צ'צ'רה כתב מוזיקה לפחות לשתי לבריות של פייטרו טרינקרה, בהן La tavernola abentorosa. טרינקרה, לא צ'צ'רה, נענש משום שהתיאור הסאטירי של חיי המנזר באופרה הזו נחשב ללעג מוקיוני ומבזה. הייתה זו האופרה הקומית הראשונה שנכתבה בפירוש לקהל נזירים.

==רשימת הקלטות נבחרות==
* קונצ'רטי איטלקיים לחליל, בביצוע ז'אן-פייר רמפל (חליל) עם "הסולנים הוונציאניים" בניצוח קלאודיו סימונה: קונצ'רטו לחליל בלה מז'ור של קרלו צ'צ'רה יחד עם קונצ'רטו לחליל בסול מז'ור של אסטקו רומאנו, קונצ'רטו לחליל בפה מז'ור, "קון סורדיני", של ג'וזפה אלברטי וקונצ'רטו לחליל בסול מז'ור של ג'ובאני בטיסטה סמרטיני. (סוני קלאסיקל SNYC 47228SK), הקלטה משנת 1991, ניתנת להשגה מ-2007.
* קונצ'רטי נאפוליטניים למנדולינה כביצוע דורינה פראטי (מנדולינה) עם "סימפוניה פרוזינה": קונצ'רטו של קרלו צ'צ'רה למנדולינה עם סינפוניה של ג'וזפה ג'וליאנו למנדולינה, כלי קשת ובסו קונטינואו בסי במול מז'ור והקונצרטו שלו בסול מז'ור למנדולינה, הקונצ'רטו ללמנדולינה בסול מז'ור של דומניקו גאודיוזו וקונצ'רטו למנדולינה במי במול מז'ור של ג'ובאני פאיזיילו. (דינמיק DYN 193) הקלטה מ-1999, ניתנת להשגה מ-2007.

==קישורים חיצוניים==

* 
<div style="direction: ltr;">
* [http://gomandolin.org/index.CFM?pag=vociOpere&id=38&ps=eng#bio Biographical sketch of Carlo Cecere] by Pasquale Totaro

קטגוריה:מלחינים מתקופת הבארוק
קטגוריה:מלחינים מן התקופה הקלאסית
קטגוריה:מלחינים איטלקים במאה ה-18
קטגוריה:איטלקים שנולדו ב-1706
קטגוריה:נפטרים ב-1761
סופרנובה 1181

סופרנובה 1181 (מסומנת SN 1181) היא סופרנובה אשר נצפתה בין ה-4 ל-6 באוגוסט 1181 על ידי אסטרונומים סינים ויפנים, ותועדה על ידם בשמונה טקסטים שונים. הסופרנובה הופיעה בקבוצת הכוכבים קסיופאה וניתן היה לראות אותה בשמי הלילה למשך 185 ימים. היא אחת משמונה סופרנובות בלבד אשר התרחשו בשביל החלב וניתן היה לצפות בהן בעין בלתי מזוינת.

מעריכים כי פולסר הרדיו והרנטגן J0205+6449 (המוכר גם כ-3C 58) המסתובב בקצב של 15 סיבובים לדקה, הוא שארית סופרנובה שלה. אם הסופרנובה והפולסר קשורים, קצב הסיבוב של הכוכב קרוב יחסית לקצב ההתחלתי שלו. זאת בהשוואה לפולסר במרכז ערפילית הסרטן, שמהווה שריד של סופרנובה 1054, ואשר איבד שני שלישים מהאנרגיה הסיבובית שלו בתקופת זמן דומה.

==הערות שוליים==

1181
קטגוריה:קבוצת הכוכבים קסיופאה
קטגוריה:המאה ה-12
פחח

עובדים בפחחייה
פחח ב[[יפו]]
פַּחָח הוא אדם העוסק בעיבוד, תיקון או עיצוב עצמים מפח. חלק מן הפחחים הם אומנים המייצרים כלי פח לנוי ולתעשייה; אך כיום נפוץ המונח בעיקר לגבי העוסקים בטיפול ותיקון חלקי המתכת (בדרך כלל, אבל לא רק, פח) בכלי רכב, במסגרת תת-תחום הקרוי פחחות רכב. 

פחחים בדרך כלל עוברים הכשרה הכוללת תקופת חניכות. חניכים המעוניינים להפוך לפחחים אשר מייצרים כלי פח, מתחילים מייצור צורות בסיסיות, כמו תבנית צורה לעוגיות. מאוחר יותר הם מייצרים כלים כמו תבניות ולבסוף גם צורות מורכבות כמו נברשות. חניכים המעוניינים להפוך לפחחי רכב עוברים בדרך כלל הכשרה במוסכים.
==ראו גם==
*
*נפח

==קישורים חיצוניים==

קטגוריה:מקצועות
טנסי טייטאנס

טנסי טייטאנס (באנגלית: Tennessee Titans - "הטיטאנים של טנסי") היא קבוצת פוטבול אמריקאית מליגת ה-NFL שבסיסה בעיר נאשוויל שבמדינת טנסי.

==היסטוריה==
הקבוצה נוסדה ב-1960 בעיר יוסטון, טקסס, תחת השם יוסטון אוילרס, והצטרפה לליגת ה-AFL שזה עתה נוסדה. היא העפילה בשלוש השנים הראשונות לגמר הליגה, וזכתה בו פעמיים רצופות ב-1960 ו-1961. ב-1968 הפכה טנסי לקבוצת הראשונה בפוטבול המקצועני, שמגרשה הביתי הוא באצטדיון מקורה, כשעברה לשחק באסטרודום ביוסטון. לאחר האיחוד בין ה-AFL וה-NFL ב-1970 עברה הקבוצה לשחק בבית המרכזי של חטיבת ה-AFC, אליו השתייכה עד לשנת 2002 עת עברה לבית הדרומי.

לאחר שעיריית יוסטון סירבה לממן בניית אצטדיון חדש, קיבל בעלי הקבוצה הבטחה מעיריית נאשוויל להשקעה באצטדיון חדש ולתגמולים נוספים, והוא העביר את הקבוצה לטנסי ב-1997. בשנתיים הראשונות לאחר המעבר שיחקה הקבוצה בממפיס מאחר שבניית האצטדיון טרם הושלמה, ונקראה טנסי אוילרס. שנים אלו אופיינו בנוכחות דלה של קהל, כיוון שהקבוצה לא הצליחה ליצור זיקה לממפיס או לנאשוויל. ב-1999 שונה שמה של הקבוצה לטנסי טייטאנס, והיא החלה לשחק במגרשה הביתי החדש שבנייתו הסתיימה. עונה זו הייתה שנת שיא בתולדות המועדון, הקבוצה השיגה מאזן של 13 ניצחונות לעומת 3 הפסדים בלבד, היא ניצחה במשחק הראשון בפלייאוף את באפלו בילס בזכות מהלך חריג, שזכה לכינוי Music City Miracle (בתרגום חופשי: הנס של עיר המוזיקה), ושני ניצחונות נוספים הובילו אותה למפגש בסופרבול מול סנט לואיס ראמס. המשחק הוכרע רק במהלך ההתקפה האחרון של טנסי, כששחקנה קן דייסון נעצר על קו השער על ידי מייק ג'ונס, שהבטיח את ניצחונם של הראמס 16–23. בעונות 2000, 2002, 2003, 2007, 2008, 2017, 2019 ו-2020 העפילה הקבוצה לפלייאוף, אך נכשלה בניסיונותיה להגיע לסופרבול.

==קישורים חיצוניים==

* 

* 

*
קטגוריה:נאשוויל: מועדוני ספורט
אסקארי A10

אסקארי A10
אסקארי A10 (באנגלית: Ascari A10) היא מכונית על המיוצרת על ידי חברת אסקארי הבריטית על פי רעיונו של מיליונר הולנדי. מכונית זו, הכשירה גם לכבישים רגילים, היא פיתוח של מכונית המרוצים KZ1-R GT שמתחרה כעת באליפות ה-GT הספרדית - את שתיהן תכנן נהג פורמולה 1 לשעבר פול בראון (Paul Brown). זו מכונית הדרך השלישית שמיוצרת על ידי החברה, אחרי ה-Ecosse וה-KZ1, כאשר השם A10 בא לציין עשור לייסוד החברה.

ה-A10 היא בעלת מנוע 5.0 ליטר של BMW בתצורת V8 המפיק 600 כוחות סוס (447 קילוואט), ומעביר אותם דרך תיבת הילוכים ידנית סדרתית בת 6 הילוכים, עם אפשרות לבסיס ידית הילוכים בתצורת H. שלדת ה-A10 עשויה מסיבי פחמן כמו ה-KZ1, אך עם עבודת גוף חדשה ומתלים שנגזרו ממרוצים. למרות הוספת כלוב התהפכות ומערכות כיבוי אש, החוסר במבודד קול ובמותרות כגון מיזוג אוויר ומערכת סטריאו, תורמים למשקלה הקל של ה-A10 השוקלת רק 1280 ק"ג. אסקארי טוענת שה-A10 מסוגלת להגיע למהירות של 354 קמ"ש ולהאיץ מ-0 ל-97 קמ"ש ב-2.8 שניות.

חברת אסקארי מתכננת להרכיב ידנית 50 מכוניות A10 במפעלה בבאנברי, במחיר של 350,000 ליש"ט (שקול ל-695,000 דולר אמריקני).

ב-9 בדצמבר 2007 בפרק של תוכנית הרכב הבריטית טופ גיר, שברה האסקארי A10 את שיא הזמן המהיר בהקפת המסלול (מה שידוע כתחרות 'Power Lap'), עם זמן של 1:17.3, כ-0.3 שניות מהיר יותר מהמכונית הקודמת שהחזיקה בשיא, הקוניגזאג CCX עם ספוילר מיוחד שהותקן לבקשת הסטיג. באוגוסט 2008 מכונית ה-Gumpert Apollo שברה את שיאה של ה-A10 ב-0.2 שניות. ג'רמי קלארקסון ביקר את המכונית לפני ההקפה ותיאר אותה כ"מכונית מדהימה... כמו קוניגזאג אבל פי מיליון יותר ניתנת לשליטה." כאשר הילל את התנהגות הכביש של המכונית בטור של הסאנדיי טיימס, קלארקסון כתב ש"צריך להכריח את כל יצרני המכוניות באמצעות חוק לנהוג ב-A10 כדי שהם יראו למה הם צריכים לשאוף".

==מפרט==
* מנוע: 4941 סמ"ק בתצורת V8
* הספק: 600 כוחות סוס bhp
* משקל: 1,280 ק"ג
* האצה מ-0 ל-100 קמ"ש: 2.8 שניות.
* מהירות מרבית: 350 קמ"ש.
* בסיס גלגלים: 2636 מ"מ
* אורך כולל: 4.3 מטר.
* רוחב: 1852 מ"מ
* גובה: 1138 מ"מ.

==קישורים חיצוניים==
* [https://web.archive.org/web/20080502210852/http://www.ascari.net/subsecciones.php?idioma=2&&seccion=19&&subseccion=40 אסקארי A10], בדף של אסקארי
*[http://www.supercars.net/cars/3324.html עמוד האסאקרי A10 עם תמונות ומידע] (supercars.net)
*[http://driving.timesonline.co.uk/tol/life_and_style/driving/jeremy_clarkson/article2452277.ece ביקורת של ג'רמי קלארקסון על ה-A10 באתר הטיימס] (timesonline.co.uk)

קטגוריה:מכוניות על
קטגוריה:דגמי מכוניות שהושקו ב-2007
קטגוריה:מכוניות בריטיות
קטגוריה:מכוניות מנוע מרכזי
קונצרן (כלכלה)

בכלכלה, קוֹנצרן (על פי האקדמיה ללשון העברית: תשלובת; בגרמנית: Konzern) הוא קבוצת חברות הנמצאות בבעלות אחת וכפופות למנגנון כלשהו של ניהול מרכזי המכוון ומתאם את פעולותיהן.

קונצרנים נוצרים על פי רוב כתוצאה מתהליכי רכישה ומיזוג של חברות בידי גורמים עסקיים המעוניינים להגדיל את כוחם והשפעתם בשוק, באופן שייתן להם יתרון ניכר על פני מתחריהם. קונצרנים מודרניים הם במקרים רבים תאגידים רב-לאומיים, שתחומי פעילותם – מאספקת חומרי גלם, דרך שלבי הייצור השונים ועד לשיווק מוצרים מוגמרים – חוצים יבשות.

בין הקונצרנים הראשונים בעולם נמנות חברת הודו המזרחית ההולנדית וחברת הודו המזרחית הבריטית. מיוזמת מסחר שבתחילה נוסדה במטרה לייבא לרפובליקה ההולנדית סחורות מהמזרח הרחוק, צמחה חברת הודו המזרחית ההולנדית לכדי ישות כלכלית בעלת עוצמה, אשר חבקה מיזמים המתמקדים הן במסחר והן בייצור.

==קונצרנים לעומת קונגלומרטים==
בעוד קונצרנים עוסקים בפעולות שונות של כל שלבי היצור אשר מקיימות קשרי גומלין עסקיים בתחום פעילות או מטרה משותפת, גופים המהווים קונגלומרט (Conglomerate) פועלים בתחומים שונים ללא ליבת עסקים מוגדרת אשר לא תמיד מקיימות קשרי גומלין עסקיים ביניהן. הקונצרן יכול להיות מורכב מחברת החזקות וחברות בנות, או כחברת ענק השולטת ישירות בפעילויות מחלקותיה השונות.

דוגמה לקונגלומרט היא חברת ההשקעות IDB. השקעות החברה, דרך החברות הבנות שלה, כללו בנקים, מפעלי תעשייה, חברות ספנות, בנייה, חקלאות ועוד והתפרשו על פני ענפים שונים כגון ענפי התקשורת, הנדל"ן, הפיננסים והמסחר. עם החברות המוכרות שהיו בשליטתה נמנו חברת התקשורת "סלקום", הרשת הקמעונאית "שופרסל", חברת הביטוח "כלל ביטוח", חברת האגרוכימיה "מכתשים אגן", חברת המלט "נשר", חברת הנדל"ן "נכסים ובניין" ומפעלי נייר חדרה.

== דוגמאות לקונצרן==
{|
|- style="vertical-align: top;"
|
* סמסונג
* LG
* ג'נרל דיינמיקס
* קבוצת מיצובישי
|
* תדיראן
* כלל החזקות עסקי ביטוח
* כור תעשיות
* קבוצת האחים עופר
|}

==ראו גם==
* חברת החזקות

==הערות שוליים==

קטגוריה:ארגונים כלכליים
ג'קסונוויל ג'אגוארס

ג'קסונוויל ג'אגוארס (באנגלית: Jacksonville Jaguars; "היגוארים") היא קבוצת פוטבול אמריקאית מליגת ה-NFL שבסיסה בעיר ג'קסונוויל שבמדינת פלורידה.

==היסטוריה==
הקבוצה נוסדה ב-1995 והיא אחת משתי הקבוצות שהצטרפו לליגת ה-NFL בשנה זו, יחד עם קרוליינה פנתרס. הקבוצה משתייכת לבית הדרומי של חטיבת ה-AFC, אליו עברה מהבית המרכזי ב-2002. לאורך שנות קיומה הקבוצה העפילה שמונה פעמים לפלייאוף, זכתה ארבע פעמים בראשות הבית, ושלוש פעמים הפסידה בגמר חטיבת ה-AFC. 

בשנותיה הראשונות בליגה הייתה הקבוצה אחת מבעלות ההכנסה הגבוהה ביותר מקרב קבוצות ה-NFL, זאת בזכות האצטדיון החדש שלה, אולם עם השנים התפוסה ירדה, המבנה הפך למיושן ביחס לסטנדרטים בליגה, והכנסות הקבוצה התדלדלו. ב-2011 נמכרה הקבוצה לשהיד ח'אן, איש עסקים אמריקאי-פקיסטני, תמורת 760 מיליון דולר. ב-2016 שווי הקבוצה הוערך על ידי מגזין פורבס בכ-1.95 מיליארד דולר, מקום 25 מבין 32 קבוצות ה-NFL.

==קישורים חיצוניים==

* 

* 

== הערות שוליים ==

*
קטגוריה:ג'קסונוויל: מועדוני ספורט
שולמית גלבוע

שולמית (שולה) גלבוע (נולדה בכ"ב בטבת תש"ג, 30 בדצמבר 1942<ref name=":0"></ref>) היא סופרת ועיתונאית ישראלית.

==ביוגרפיה==
הוריה, ריבה וחנינא גינגולד, ילידי עיירה ליד ורשה בירת פולין, נישאו, עלו לארץ ישראל ב-1934 והתגוררו בתל אביב. ב-3 בספטמבר 1939<ref name=":0" /> נולד בנם הבכור, ישראל, וכעבור שלוש שנים נולדה בתם שולמית.

ב-1954 עברה המשפחה, במסגרת התנועה מן העיר אל הכפר, למושב שדי חמד, ובגלל העדר בית ספר במקום, היא נשלחה עם יתר בני גילה ללמוד בכפר הנוער בן שמן ב'. את התיכון כבר עשתה בפתח תקווה. היא החלה לכתוב שירים וסיפורים בגיל צעיר (שיר שלה פורסם ב"דבר לילדים" בהיותה בת שבע) ומגיל 19, עוד בהיותה סטודנטית בסמינר למורים גבעת השלושה, פרסמה שירים וסיפורים במוספי הספרות של העיתונים השונים, בהם "הארץ", "מעריב", "למרחב" ו"על המשמר". שירותה הצבאי קוצר עקב מות אביה (בגיל 49) והמשפחה חזרה לעיר. ב-1962 זכתה במלגת לימודים בתחרות לכישרונות צעירים בתחום הכתיבה, וב-1964 החלה ללמוד ספרות ופילוסופיה באוניברסיטת תל אביב. בעת לימודיה עבדה כמורה בתיכון וכעוזרת הוראה בחוג לפילוסופיה. ב-1965 נישאה לאליעזר גלבוע (מרצה למחשבת חינוך). ב-1984 החלה לעבוד כעורכת משנה במוסף לספרות של ידיעות אחרונות, וב-2004 נעשתה העורכת הראשית של המדור עד יציאתה לגמלאות ב-2008.

לאורך השנים כתבה ביקורות ספרותיות, טור שבועי קבוע בשם "רב-מכר", ופרסמה ראיונות, רשימות וסיפורים בעיתונות ובכתבי עת ספרותיים שונים, ביניהם "סימן קריאה" ו"עתון 77". קיבלה מלגות יצירה לאוקספורד ולברנדייס וסיפוריה וחלק מספריה תורגמו לאנגלית, גרמנית, ספרדית וסינית.
היא בעלת תואר B.A בספרות ותואר מוסמך M.A בפילוסופיה מאוניברסיטת תל אביב.

ספריה "ארבעה גברים ואשה" ו"דרך עלמה" זכו ב"אות הזהב" של התאחדות הוצאות הספרים. "ארבעה גברים ואישה" קיבל גם את "אות הפלטינה".
כיום גלבוע ממשיכה בכתיבת ספרים, בנתינת הרצאות, בקריאה ובגננות.

== חיים אישיים ==
גלבוע אם לשלושה ילדים. בניה הם איש התקשורת ומבקר המסעדות ניב גלבוע, האמן איתמר גלבוע, שפועל באמסטרדם, ודניאל בן-אליעזר, ד"ר לפסיכולוגיה.

==מספריה==
* "או חורף או סופו" (ספרית פועלים, 1981)
* "השקר הרביעי" (הספריה החדשה, 1993)
* "ארבעה גברים ואשה" (ידיעות ספרים, 2000)
* "דרך עלמה" (ידיעות ספרים, 2003)
* "אשה קטלנית" (הספריה החדשה, 2005)
* "יחידה נפרדת" ידיעות ספרים, 2008 (בשיתוף איתמר גלבוע)
* "חיים בהמתנה" (ידיעות ספרים, 2012)
*"שיחה לא מזוהה" (ידיעות ספרים, 2020)

==קישורים חיצוניים==
* [https://web.archive.org/web/20080518193721/http://www.yediothsfarim.co.il/author1.asp?aID=61 "דף מחבר" של שולמית גלבוע בהוצאת הספרים של ידיעות אחרונות]
* 
* 
* 
* 
* 
* 

==הערות שוליים==

קטגוריה:סופרות ישראליות
קטגוריה:סופרים ישראלים
קטגוריה:בוגרות בית המדרש למורים ע"ש שיין
קטגוריה:בוגרי בית המדרש למורים ע"ש שיין
קטגוריה:בוגרות כפר הנוער בן שמן
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:עורכות ספרותיות ישראליות
קטגוריה:סגל ידיעות אחרונות
קטגוריה:מועצה אזורית דרום השרון: אישים
קטגוריה:ישראליות שנולדו ב-1943
קטגוריה:ישראלים שנולדו ב-1943
סינסינטי בנגלס

סינסינטי בנגלס (באנגלית: Cincinnati Bengals; כינוי: בנגלס) היא קבוצת פוטבול אמריקאית מליגת ה-NFL שבסיסה בעיר סינסינטי שבמדינת אוהיו.

==היסטוריה==
הקבוצה נוסדה ב-1968 והצטרפה לליגת ה-AFL, שנתיים לאחר מכן עברה לשחק בחטיבת ה-AFC של ליגת ה-NFL, בעקבות איחוד הליגות. עד 2002 השתייכה לבית המרכזי של חטיבת ה-AFC ומאז משחקת בבית הצפוני. לאורך שנות קיומה הקבוצה העפילה שלוש פעמים למשחק הסופרבול, בעונת 1981 ובעונת 1988 הפסידה לסן פרנסיסקו 49'. בעונת 2021 העפילה לסופרבול LVI בו הפסידה ללוס אנג'לס ראמס.

מגרשה הביתי של הקבוצה הוא אצטדיון פול בראון הקרוי על שם מייסד הקבוצה, ואביו של בעליה הנוכחיים, האצטדיון מכונה על ידי אוהדי הקבוצה "הג'ונגל", בהתייחסות לשם הקבוצה, ביתם של הטיגריסים. 
אצטדיון פול בראון

ב-2021 שווי הקבוצה הוערך על ידי מגזין פורבס בכ-2.275 מיליארד דולר, מקום 31 מבין 32 קבוצות ה-NFL.

==קישורים חיצוניים==

* 

* 

== הערות שוליים ==

*
קטגוריה:סינסינטי: מועדוני ספורט
קליבלנד בראונס

קליבלנד בראונס (באנגלית: Cleveland Browns; כינוי: בראונס) היא קבוצת פוטבול אמריקאית מליגת ה-NFL שבסיסה בעיר קליבלנד שבמדינת אוהיו.

==היסטוריה==
הקבוצה נוסדה ב-1946 והצטרפה לליגת הפוטבול ה-AAFC, בה זכתה ב-4 אליפויות, לאחר שזו התפרקה בתום עונת 1949, בין השאר לאור שליטתם האבסולוטית של הבראונס, עברה הקבוצה לשחק בליגת ה-NFL. כינוי הקבוצה, "החומים", לקוח מכינויו של המתאגרף האגדי ג'ו לואיס, "המפציץ החום", אם כי מיתוס מקומי מייחס את השם למנהל והמאמן הראשון של הקבוצה פול בראון.

ב-NFL זכתה הקבוצה ב-4 אליפויות נוספות, האחרונה בהן ב-1964, הרבה בזכות הרץ האחורי ג'ים בראון, שנבחר על ידה בדראפט 1957. ב-1995 הודיע בעלי הקבוצה ארט מודל, כי בכוונתו להעביר את הקבוצה לעיר בולטימור, צעד זה עורר מחאות רבות בקרב אוהדי הקבוצה ומחוקקי קליבלנד ואוהיו, שאישרו בניית אצטדיון חדש בהוצאה של 300 מיליון דולר. תביעות רבות הוגשו נגד מודל, ובפשרה שהושגה נקבע כי סגל הקבוצה יעבור לשחק בשם בולטימור רייבנס, אך הזכויות על הכינוי בראונס, ועל ההיסטוריה של הקבוצה יישארו עד שתוקם קבוצה חדשה בקליבלנד. ב-1999 חודשה פעילות הקבוצה, מאז הקמתה מחדש ועד 2020 היא בעלת המאזן המצטבר הגרוע ביותר בליגה, היא הצליחה להעפיל רק עוד פעמיים לפלייאוף ב-2002 וב-2020. בעונת 2017 הייתה לקבוצה השנייה בהיסטוריה שסיימה במאזן שלילי של 0–16.

==קישורים חיצוניים==

* 

* 

*
קטגוריה:קליבלנד: מועדוני ספורט
משאבת ואקום

תרשים של משאבת ואקום הפועלת על פי עיקרון של בוכנה סובבת
משאבת ואקום או מַשְׁאֵבַת רִיק היא מכונה, המשמשת ליצירת רִיק (ואקום) בחלל מסוים.

==שימושים==

משאבות ואקום נמצאות בשימוש נרחב בתחום התעשייה, ההנדסה והמדע:
*הדמיית תנאים השוררים בחלל, לצורכי ניסוי של כלי טיס המיועדים לטוס בחלל. 
*הורדת נקודת הרתיחה של נוזלים, על מנת לאפשר רתיחתם בטמפרטורה נמוכה יותר ולמנוע קלקול חומרים המומסים בהם.
*אחסון יותר חומר בפחות נפח, יבוש בהקפאה של חומרים אורגניים, כחומרי מזון ותרופות, שחשיפתם לטמפרטורות גבוהות עלולה לגרום לקלקולם או לשינוי טעמם.
*ניסויים במחקרים מדעיים, לניתוח חומרים בלחצים ומצבי צבירה: נוזל, גז ומוצק.
*ייצור מוצרים הדורשים מצב ואקום, כגון נורות חשמל, שפופרות ואקום, ורכיבי אלקטרוניקה.
*בנוסף, משאבות ואקום משמשות גם להעשרת אורניום.

==סוגי משאבות ואקום==

בתעשייה התהליכית והכימית מצויים בשימוש משאבות ואקום משני סוגים: 
*משאבות מכניות, כלומר משאבות המופעלות על ידי מנוע.
עיקרון פעולתן הוא כניסת הגז הנשאב מהחלל שבו רוצים ליצור ואקום, בדרך כלל אוויר, שעשוי להיות רווי באדי הנוזל המצוי בחלל זה, לחלל כלשהו במשאבה, ניתוק חלל זה מחלל התהליך, למשל על ידי שסתום, ודחיסת חלל זה ללחץ גבוה עד שהוא מגיע ללחץ שבו ניתן לפלוט את הגז הנשאב, למשל לאטמוספירה. בין השאר ישנן משאבות בוכנה, שבהן בוכנה הנעה הלוך ושוב בתוך צילינדר מבצעת את הדחיסה; משאבות סובבות (רוטוריות), שבהן הדחיסה נעשית על ידי רוטור ועוד.
משאבת טבעת מים
בין המשאבות המכניות ראויה לציון מיוחד משאבת טבעת מים, שבה פעולת השאיבה נוצרת על ידי טבעת מים דינמית, המקבלת את תנועתה על ידי גלגל כפות הסובב בתוך בית משאבה אקצנטרי. יתרון משאבה זו הוא שאין מגע בין חלקי מתכת נעים, הדרוש ליצירת אטימה ודחיסה כפי שתואר לעיל, וכתוצאה מכך בלאי המשאבה נמוך בהרבה מאשר בסוגים אחרים של משאבות מכניות. חסרונה הוא שהריק שהיא יכולה ליצור מוגבל על ידי נקודת הרתיחה של המים המסתחררים בה. 

טכנולוגיה פורצת דרך בתחום משאבות הוואקום בשנים האחרונות היא טכנולוגית ברגים משומנת, הייחודיות של טכנולוגיה זו היא בניצול האנרגטי שלה, כיוון שאין מגע בין החלקים הסובבים, המשאבה מתחממת פחות, נוצר פחות בלאי ופחות רעש. 

ברנולי]] 
*משאבות סילון (אג'קטורים), הפועלות ללא מנוע ומנצלות עקרונות תרמודינמיים לצורך פעולתן.
בהתאם לעיקרון תרמודינמי, סכום אנרגיית הלחץ ואנרגיית המהירות של זורם (פלואיד) כלשהו כגון: נוזל, גז או אדים, נשאר קבוע בתנאי שספיקתו נשארת קבועה. כלומר הגברת לחץ הזורם תקטין את מהירותו ולהפך. 

במשאבת סילון קיימת תנועה של שני פלואידים: פלואיד מניע ופלואיד נינק. כדוגמה ניתן לראות את עקרון הפעולה של משאבת סילון הפועלת על קיטור: 

# קיטור בלחץ זורם דרך נחיר ששטח החתך שלו קטן בתחילתו ואחר כך גדל ("נחיר מתכנס מתבדר").
# כתוצאה מכך מהירותו גדלה ויכולה להגיע למהירויות גבוהות מאוד. 
# הודות למהירות גדולה זו של הקיטור ביציאה מהנחיר נוצר שם ואקום גבוה, היונק את הפלואיד הנינק מהחלל שבו הוא נמצא. 
# שני הזרמים, המניע והנינק, מתערבבים, ועל ידי הגדלת שטח החתך שלהם ניתן להוריד את מהירותם ובכך להגביר את לחצם. בדרך כלל מוגבל היחס בין לחץ היניקה ולחץ הסניקה (יחס זה נקרא "יחס דחיסה"). 

אם מעוניינים להשיג יחס דחיסה גבוה יותר, ניתן לבנות מערכת משולבת כאשר בכל שלב של מעבר מושגת רמת ריק נמוכה יותר . בצורה זו ניתן לבנות מערכות בנות שתיים, שלוש, ארבע, חמש ויותר דרגות ולהגיע לריק של אלפיות מ"מ כספית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
ואקום
ז'ראר דה נרוואל

ז'ראר דה נרוואל (בצרפתית: Gérard de Nerval; 22 במאי 1808 - 26 בינואר 1855) הוא שם העט של המשורר, הסופר והמתרגם הצרפתי ז'ראר לאברוני (Gérard Labrunie).

==ביוגרפיה==
הוא נולד בפריז לאב שהיה רופא בצבאו של נפוליאון הראשון. בהיותו בן שנתיים בלבד התייתם מאמו שמתה כאשר שהתה עם אביו בשלזיה. הוא נמסר לטיפולה של משפחת אמו שהתגוררה בכפר מורטפונטן באזור ולואה שבחבל פיקרדיה. ב-1814, כאשר אביו חזר מן המלחמה, הוא שב לפריז אך בילה את חופשותיו באווירה הכפרית של ולואה, מה שמאוחר יותר בא לידי ביטוי בכתביו.

בתקופת לימודיו בקולז' הכיר את תאופיל גוטייה, ומאז התפתחה ביניהם ידידות שנמשכה שנים רבות. הוא הצטרף לחוג ספרותי בפריז שבו השתתפו בין היתר אלפרד דה ויניי,
אלפונס דה למרטין, ויקטור הוגו, שארל אוגוסטן סנט-בב, אלפרד דה מיסה, פרוספר מרימה, תאופיל גוטייה ואלכסנדר דיומא האב. ב-1836 התאהב בשחקנית ז'ני קולון שלא החזירה לו אהבה, ולמרות אהבתו הנכזבת ראה בה אישה אידיאלית, ואחרי מותה דימה אותה בנפשו למרים הבתולה, לאיזיס ולמלכת שבא.

החל ב-1841 היה נתון להתקפים חוזרים ונשנים של שיגעון וטופל בידי דוקטור בלאנש שעסק ברפואת נפש בפריז. ב-1842 ביקר בקהיר ובביירות, ובין 1844 ו-1847 ערך מסעות בבלגיה, בהולנד ובאנגליה. ב-1853 נסע לגרמניה ושוב למזרח התיכון. כאשר היה בסוריה ניסה להיכנס לרזי דתם של הדרוזים, והתעניין בסמלים אלכימיים.

בשנותיו האחרונות חי חיי עוני ומחסור והיה נתון להתקפים של דיכאון, וב-1855 התאבד בתלייה בפריז ונקבר בבית הקברות פר לשז שבעיר. לפני מותו כתב הודעה קצרה: "אל נא תצפו לראותי בערב זה, כי הלילה יהיה שחור ולבן." אחרי מותו נמצא מכתב שבו ביקש 300 פרנק שחשב שיספיקו לו כדי לעבור את החורף.

==יצירתו==
ב-1828 תרגם לצרפתית את "פאוסט" של יוהאן וולפגנג פון גתה, מה שגרם לפרסומו בציבור של דה נרוואל. גתה עצמו שיבח אותו על תרגומו זה, והקטור ברליוז השתמש בטקסט של דה נרוואל ביצירתו המוזיקלית "קללת פאוסט". הוא המשיך לתרגם את גתה ובשנות הארבעים של המאה התשע עשרה פרסם תרגומים של כתבי היינריך היינה בכתב העת לספרות "שני העולמות". ב-1851 פרסם את ספרו "מסע במזרח" שבו תיאר את מסעותיו במזרח התיכון. אך יצירות המופת שלו נכתבו בשנתיים האחרונות לחייו בעת סבל ממחסור ומדיכאון, ובהן הנובלה "סילבי" (1853), "שירים ואגדות מולואה" (1854), 12 הסונטות "דמיונות שווא" (1854) ו"החלום והחיים" (1855), קובץ שירה ופרוזה המהווה את האוטוביוגרפיה שלו.

דה נרוואל, ששם את הדגש על משמעותם של חלומות, השפיע על התפתחותן של תנועות הסימבוליזם והסוריאליזם בספרות. יצירותיו מלאות סמלים ודימויים סימבוליים המבטאים תחושות או מצבים. מחברים רבים הושפעו ממנו ובהם מרסל פרוסט, רנה דומאל ואנטונין ארטו.

== קישורים חיצוניים ==

* 
* 
* 
* 

קטגוריה:סופרים צרפתים
קטגוריה:מקבלי אות לגיון הכבוד
קטגוריה:אישים הקבורים בבית הקברות פר לשז
קטגוריה:צרפתים שנולדו ב-1808
קטגוריה:צרפתים שנפטרו ב-1855
סמל סנגל

סמל סנגל הוכר בשנת 1965, והוא מורכב ממגן המחולק לשני חלקים. בצד שמאל, על רקע אדום, נמצאת דמות אריה. האריה מסמל לעיתים קרובות קבוצות אתניות שמקורן בצפון סודאן, המהווה את חלק הארי של אוכלוסיית סנגל. לפני נוכחות צרפת במקום, סימל האריה גם כוח ועוצמה. בצד ימין, על רקע צהוב, נמצא עץ באובב, עץ אופייני בפלורה המקומית, ומתחתיו זורם נהר. במרכז בחלק העליון - כוכב, המסמל כנראה את אפריקה השחורה. הצבע הירוק מסמל את התקווה החדשה ואת הצעירים. הסמל מוקף בטבעת של ענפי דקל לבנים. בתחתית משולבת כותרת לבנה, המוטו הלאומי של סנגל, "Un Peuple, Un But, Une Foi" - עם אחד, מטרה אחת, אמונה אחת (בצרפתית).

ב-1965 אוחדו שני הסמלים של סנגל - האחד בצורת אריה עם המוטו הלאומי "הרפובליקה של סנגל - עם אחד, מטרה אחת, אמונה אחת", והשני בצורת עץ באובב עם המוטו השני "הרפובליקה של סנגל - בשם האומה הסנגלית".

== ראו גם ==

==קישורים חיצוניים==

קטגוריה:סנגל: סמלים לאומיים
סנגל, סמל

סנגל
צ'סטר סימונס

צ'סטר "טריי" סימונס השלישי (אנגלית: Chester "Tre" Simmons III; נולד ב-24 ביולי 1982 בסיאטל, ארצות הברית), הוא כדורסלן עבר אמריקאי אשר שיחק בעמדות הקלע והסמול פורוורד. סימונס נחשב לשחקן המתמחה בקליעה לשלוש נקודות. סימונס הוא בן דודו של דונייל מרשל ששיחק בליגת ה-NBA.

== קריירה ==
סימונס החל את קריירת המכללות שלו בעונת במכללת אודסה. ב-2005 סימונס שיחק במדי אוניברסיטת וושינגטון, והפך לשיאן האוניברסיטה בקליעות לשלוש בעונה אחת. בסיום אותה עונה סימונס נרשם לדראפט ה-NBA, אך לא הצליח להיבחר. בעונת הוא עבר לשחק בפאוק סלוניקי היוונית, ובעונה שלאחר מכן עבר לגראן קנריה הספרדית. בקיץ 2006 זכה סימונס להשתתף במסגרת משחקי הטרום-עונה של ה-NBA כששיחק במדי סיאטל סופרסוניקס, אך לא הצליח להגיע לסגל הקבוצה הסופי לעונה זו.

באמצע עונת עבר סימונס להפועל גליל עליון, איתה הגיע עד לחצי גמר הפיינל פור של ליגת העל, שם הפסיד עם קבוצתו למכבי תל אביב. בעונת הוא עבר להפועל חולון, וזכה איתה בסיום העונה באליפות הראשונה בתולדות המועדון, לאחר ניצחון בגמר הפיינל פור 72–73 על מכבי תל אביב.

ביוני 2008 חתם סימונס במכבי תל אביב, אך מיעט לקבל דקות משחק ולאחר שקלע סל מחצי מגרש נגד הפועל ירושלים, מיעט לשחק במשך כל העונה, ואף ברוב במשחקים נשאר מחוץ לסגל למרות כשירותו. לאחר שהיה חלק מהסגל של מכבי שזכה באליפות, הוא עזב את הקבוצה.

בעונת חתם סימונס בהפועל ירושלים. בתחילת העונה הוא זכה עם הקבוצה בגביע ווינר ואף בתואר ה-MVP של הטורניר.

ביוני 2010 שוחרר סימונס מהפועל ירושלים, וחתם בהמשך אותו הקיץ באלופת צ'כיה נימבורק אותה אימן הישראלי רונן גינזבורג ושיחק בה אפיק ניסים. הקבוצה הודחה במסגרת הסיבוב הראשון של מוקדמות היורוליג לעונת 2010/2011.

ביוני 2012 חתם בקבוצת הכדורסל הרוסית סמארה, עמה זכה ביורוצ'לנג' לעונת 2012/2013.

בעונת 2015/2016 שיחק במדי הפועל תל אביב מליגת העל הישראלית, איתה העפיל לפלייאוף לאחר ששכנע את חברו כוכב ליגת ה-NBA לשעבר נייט רובינסון להצטרף לקבוצה. בעונת 2016/2017 חתם בשארקס דאנטיב מליגת העל הצרפתית.

בעונת 2017/2018 חתם בהפועל עפולה מהליגה הלאומית.

ב-7 בנובמבר 2018 הודיע סימונס על פרישה מכדורסל.

==קישורים חיצוניים==

==הערות שוליים==

קטגוריה:כדורסלני הפועל גליל עליון
קטגוריה:כדורסלני הפועל חולון
קטגוריה:כדורסלני מכבי תל אביב
קטגוריה:כדורסלני הפועל ירושלים
קטגוריה:כדורסלני נימבורק
קטגוריה:כדורסלני הפועל תל אביב
קטגוריה:כדורסלני גראן קנריה
קטגוריה:כדורסלני אוניברסיטת וושינגטון
קטגוריה:כדורסלני פאוק סלוניקי
קטגוריה:כדורסלני הפועל עפולה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מדינת וושינגטון: כדורסלנים
קטגוריה:כדורסלני ליגת ה-BIG3
קטגוריה:אמריקאים שנולדו ב-1982
בית זבולון

בית זבולון הוא בניין דו קומתי ברחוב אוסישקין 9 תל אביב, הניצב על גדתו הדרומית של נחל הירקון. חלק מהבניין משמש את מועדון ספורט השיט של "אגודת יורדי ים זבולון" ומשרד האגודה, כמו גם מחלקות נוער של עיריית תל אביב.

'ביתה המחודש' של התנועה הימית הראשונה "אגודת יורדי ים זבולון" ובית הספר הימי זבולון של התנועה, נבנה בשנת 1963 בתרומת אשת העסקים האנגליה הנרייטה דיאמונד על המגרש ההיסטורי בו פעלה האגודה בצריפים מאז שנת 1930.

את המגרש בן 2.5 הדונמים הסדיר לאחר תלאות רבות, חיים לייבוביץ התעשיין ומי שהיה מנכ"ל אגודת זבולון וממייסדיה עם מאיר גורביץ ועמנואל טובים.

דיאמונד שמעה על האגודה ומטרותיה עת ביקרה בארץ ישראל בשנת 1930. היא פנתה לחיים לייבוביץ שיהיה איש הקשר בינה לבין התנועה הימית והבטיחה שתגייס כספים לסייע לאגודה שאך הוקמה לבסס את בית הספר הימי בבניין.

עת ביקרה שוב כתיירת בחוף תל אביב בכ"ג באייר 1932, צפתה במפגן הנוער ביום הים. אז, החליטה לראות את ייעודה בהקמת צי עברי בארץ ישראל. דיאמונד הקימה ושימשה יו"ר סניף זבולון אנגליה ומונתה כנשיאת תנועת זבולון העולמית. היא פעלה ללא הרף להשגת מימון מיהדות העולם עבור בית הספר הימי הראשון זבולון, ולמען הקמת צי עברי בארץ ישראל.

בצוואתה מסרה את הסכום הדרוש להקמת המבנה הדו קומתי על גדת נחל הירקון במקום המבנה המיושן, ברחוב אוסישקין 9 תל אביב. כיום משמש בית זבולון שנבנה בכספה ובכספי בנה השופט האנגלי בשנת 1963, את מועדון הספורט הימי של אגודת זבולון ומחלקות נוער של עיריית תל אביב.

בשנת 2021 עיריית תל אביב דרשה מאגודת יורדי ים זבולון להתפנות מהבניין ולאתר כתובת חלופית. האגודה החליטה להילחם בהחלטה. העירייה פנתה לבית המשפט המחוזי שפסק בעדה, האגודה ערערה על ההחלטה לבית המשפט העליון ופסק הדין הסופי יתקבל בדצמבר 2022

אנשי עמותת "זבולון יורדי ים" שביקשו להכירם כדייר מוגן ברחוב אוסשקין 9 נדחו על ידי מספר ערכאות. בג"ץ החליט כי עליהם לפנות את המקום ב-19 ביולי 2023

==הערות שוליים==

קטגוריה:תל אביב-יפו: אצטדיונים ומתקני ספורט
קטגוריה:בתי ספר ימיים
קטגוריה:הצפון הישן
קטגוריה:ימאות ביישוב
יוסף מקופרטינו

יוסף מקופרטינו (באיטלקית: Giuseppe da Copertino - ג'וזפה דה קופרטינו; 17 ביוני 1603 – 18 בספטמבר 1663) הוא קדוש נוצרי מאיטליה.

הוא נולד כג'וזפה מריה דסה בקופרטינו שבנפת לצ'ה, הפך לנזיר ונחשב לבעל רמת אינטליגנציה נמוכה; אך היה מסוגל לרחף והיו לו חזיונות אקסטטיים. יוסף מקופרטינו נחשב לקדוש המגן של חברות התעופה, המטוסים, והטייסים, של הסובלים מנכות התפתחותית, ושל התלמידים החלשים. הוא מת באוסימו שליד אנקונה. ב-1767 הוא הוכרז כקדוש.

==קישורים חיצוניים==

* 

קטגוריה:קדושים נוצרים
קטגוריה:ילידי 1603
קטגוריה:נפטרים ב-1663
משאבת טבעת מים

משאבת טבעת מים
משאבת טבעת מים (באנגלית: water ring pump) או "משאבת טבעת נוזל", היא סוג של משאבת שינוי נפח. היא משמשת כמשאבת ואקום, כמשאבה לריקון אוויר (priming) או כמדחס ללחץ נמוך. המשאבה מונעת על ידי מנוע חשמלי.

==עקרון הפעולה==
משאבת טבעת מים מורכבת ממאיץ (אימפלר), הנע בתוך בית אובלי. בתקרת חלל השאיבה פתחים, שניים ליניקה ושניים לסניקה. לפני ההפעלה ממלאים את חלל השאיבה בכמות מדודה של מים. התנועה הסיבובית המהירה של המאיץ גורמת למים להסתחרר, להיזרק החוצה ולהיצמד לדופן בית המשאבה, ולקבל את צורתו, צורת טבעת אובלית. בשל כך מרוחקת דופן טבעת המים מן המרכז באזור פתחי היניקה וקרובה אליו באזור פתחי הסניקה. קרבה וריחוק אלה גורמים להקטנה ולהגדלת חלל השאיבה בין כנפי המאיץ, ועקב כך ליניקה ולסניקה של אוויר מצדו העליון של בית המשאבה. האוויר הנשאב נלכד בין הכנפיים ומוסע מפתח היניקה אל פתח הסניקה.

כמות המים המוכנסת לחלל השאיבה לפני הפעלת המשאבה חייבת להיות מדויקת, מאחר שהיא קובעת את הקוטר הפנימי של טבעת המים. כמות מים קטנה מדי (כתוצאה ממילוי לא מספיק או בשל התנדפות המים תוך כדי פעולת המשאבה) תיצור שינוי נפח קטן מדי, ספיקת המשאבה תהיה קטנה מדי או שלא תשאב כלל. כמות מים גדולה מדי תחסום חלקית את פתחי היניקה והסניקה, וספיקת המשאבה תקטן. אם בית המשאבה יוצף כולו במים, לא תיווצר טבעת מים והמשאבה לא תשאב אוויר כלל.

בין המשאבות המכניות ראויה לציון מיוחד משאבת טבעת מים, שבה פעולת השאיבה נוצרת על ידי טבעת מים דינמית, המקבלת את תנועתה על ידי גלגל כפות הסובב בתוך בית משאבה אקצנטרי. יתרון משאבה זו הוא שאין מגע בין חלקי מתכת נעים, הדרוש ליצירת אטימה ודחיסה כפי שתואר לעיל, וכתוצאה מכך בלאי המשאבה נמוך בהרבה מאשר בסוגים אחרים של משאבות מכניות. חסרונה הוא שהריק שהיא יכולה ליצור מוגבל על ידי נקודת הרתיחה של המים המסתחררים בה

==שימושים==
משאבת טבעת מים משמשת לריקון אוויר מחלל היניקה של משאבות צנטריפוגליות גדולות, כמדחס אוויר או גז ללחץ נמוך (כאשר נדרש אוויר או גז נקי משמן סיכה) וכמשאבה ליצירת ואקום במערכות קיטור ובמתקני תעשייה שונים.

==קישורים חיצוניים==

טבעת מים
שאגת הדרקון

Concord Production Inc.(hk)]]
שאגת הדרקון Way of the Dragon (בכתב סיני: 猛龍過江; הופץ בארצות הברית כ-Return of the Dragon) הוא סרט פעולה הונג קונגי משנת 1972 שעוסק באמנויות לחימה אותו ביים ברוס לי. היה זה סרטו השלישי של ברוס לי, הוא התסריטאי וגם משחק בתפקיד הראשי.

==עלילה==
טנג לונג (ברוס לי) נשלח מהונג קונג לרומא על מנת לסייע לידידי משפחה שגנגסטרים מתנכלים למסעדתם. לאחר שהם מעוניינים לרכוש את המסעדה ונדחים שוב ושוב בסירוב, נוקטים הגנגסטרים באיומים. טנג לונג הודף את הגנגסטרים המקומיים. בוס המאפיה (ג'ון בן) שולח רוצח שכיר להורגו, אולם טנג לונג מביס אותו בידיו החשופות. בנקודה זו שולח בוס המאפיה אמני לחימה זרים שיביסו את טנג לון, אולם טנג לון מכניע את כולם. הדו-קרב הסופי נערך בקולוסיאום בין טנג לון לאמן הלחימה הטוב ביותר מאלה שנשכרו להילחם נגדו, קולט (צ'אק נוריס). טנג לון הורג את קולט ולבסוף העבריינים שנותרו נאסרים או נהרגים. לאחר שפתר את הבעיה שלשמה הגיע לאיטליה, שב טנג לון להונג קונג.

==השחקנים==
* ברוס לי כ"טנג לון" (גם ידוע בתור "הדרקון מסין").
* נורה מיאו כ"צ'ן צ'ינג הואה"
* צ'אק נוריס כ"קולט"
* רוברט וול כ"פרד"
* הואנג אין-שיק כ"אמן הלחימה היפני"
* ויי פינג-או כ"הו"

==קישורים חיצוניים==

* 

קטגוריה:סרטי פעולה הונג קונגיים
קטגוריה:סרטי אמנויות לחימה
קטגוריה:Concord Production Inc.
קטגוריה:סרטי 1972
קטגוריה:סרטים במנדרינית
מונד

[[כתר אדוארד הקדוש]]
[[כתר האימפריה הממלכתי]]
מונד (בצרפתית: Monde) הוא רכיב מקובל בכתרים, ובעיקר בכתרי בית המלוכה הבריטית.

המונד הוא גלובוס מוזהב המחבר בין חצאי הקשתות המרכיבים את חלקו העליון של הכתר. לרוב מעל המונד ניצב צלב.

המונד מסמל את שליטתו של המונרך בארץ, והצלב שמעליו מסמל את הרשות שניתנה למונרך מהאל לעשות זאת.

בכתרים רבים ניתן להפריד את המונד מהכתר, ולהוריד ממנו את חצאי הקשתות - כך שנותר בסיס הכתר בלבד.

קטגוריה:כתרים
משטר סמכותני

משטר סמכותני (גם מִשְׁטָר אוֹטוֹרִיטָרִי או אוֹטוֹרִיטָרִיזְם או סמכותנות) הוא סוג משטר המתאפיין בפיקוח חברתי הדוק וציפייה מצד האוכלוסייה לציות למשטר, תוך שימוש לעיתים קרובות באמצעים מדכאים. במשטרים סמכותניים קיימת בדרך כלל היררכיה שלטונית וחברתית ברורה. הסמכותנות נחשב במדע המדינה לסוג משטר נפרד מן הדמוקרטיה הליברלית אך גם מן הטוטליטריזם. צורתו הדמוקרטית של המשטר האוטוריטרי מכונה לעיתים דמוקטטורה או דמוקרטיה תהליכית.

משטר זה נבדל מטוטליטריזם בכך שהשני נסמך על קבלה פסיבית של השלטון בידי ההמון, בעוד הראשון על תמיכה נרחבת. טוטליטריזם נחשב לגרסה הקיצונית של סמכותנות. סמכותנות שונה מטוטליטריזם בעיקר בכך שהמשטר מאפשר את קיומם של מוסדות כלכליים וחברתיים שאינם תחת שליטה ממשלתית.

מאפייניו העיקריים של המשטר הסמכותני:
* פלורליזם מוגבל; לא קיים שיתוף כוח בשלטון; ענפי המשטר והרשויות קשורים אחד לשני; לא קיימות מפלגות מעבר למפלגת השלטון, או שהן קיימות אך מוגבלות בכוחן ופועלות באופן חופשי למראית עין בלבד.
* לא קיים מנגנון של איזונים ובלמים.
* לא קיימת מערכת של מתן לגיטימציה לשלטון על ידי בחירות חופשיות.
* אידאולוגיה אינה דומיננטית, או שאינה מקיפה וכוללת.
* לא קיימת ניעות חברתית נרחבת; לא קיימת מוטיבציה שלטונית לשנות את החברה באופן מהותי.
* דיכוי זכויות אדם עם הגבלות על חופש הביטוי, ההתארגנות והמצפון.
* הפרדת המדינה מן החברה האזרחית, בניגוד למשטרים טוטליטריים.

נראה, כי מקור המונח בשם התואר הצרפתי autoritaire ("סמכותני"). עם זאת, כבר בעת העתיקה נעשה שימוש במונחים דומים. בין היתר, משטרים סמכותניים מייצגים לעיתים קרובות חוסר אמון ביכולתה של הדמוקרטיה לפתור בעיות ולקדם את החברה, והעדפת שלטון של "אליטה מובחרת" על פני הדמוקרטיה. כך, קיימת זיקה בין משטרים סמכותניים לבין אליטיזם מן הסוג שקידמו פילוסופים פוליטיים אנטי-דמוקרטיים מסוגם של רוברט מיכלס וקרל שמיט.

דוגמאות לשליטים ומשטרים סמכותניים:
* ספרד תחת שלטון פרנסיסקו פרנקו
* קובה תחת שלטון פולחנסיו בטיסטה
* אוגנדה תחת שלטון אידי אמין
* מצרים תחת אנואר סאדאת, חסני מבארכ ובהיבטים רבים גם גמאל עבד אל נאצר
* סוריה תחת בשאר אל-אסד (ר' גם משטר סולטאניסטי)
* עיראק תחת סדאם חוסיין
*רוסיה תחת ולדימיר פוטין

==קישורים חיצוניים==

* 
* 

==הערות שוליים==

קטגוריה:שיטות ממשל
קטגוריה:דיקטטורה
סמל קטר

סמל קטר (בערבית: شعار قطر) מציג שתי חרבות מעוקלות בתוך עיגול צהוב. בין החרבות – אונייה השטה על גלים כחולים ולבנים, על יד אי עם שני עצי דקל. העיגול מוקף על ידי טבעת נוספת החצויה אופקית. על החלק הלבן, העליון – שמה של המדינה – "دولة قطر" – "מדינת קטר" – כתוב בכתב כופי בצבע חום. על החלק החום מופיע לעיתים שם המדינה באנגלית. קו הגבול בין החלק החום והלבן משונן ומזכיר את דגל קטר. 

הסמל הוצג לראשונה ב-1976, והחליף סמל אחר, ששימש החל מ-1966, אשר היה מורכב משתי חרבות מעוקלות, צדף ושני ענפי דקלים עם הכותרת "קטר".

מספר אלמנטים מהסמל מעטרים גם סמלים נוספים בעולם הערבי - החרב המעוקלת המסורתית מסמלי ערב הסעודית ועומאן, האונייה מסמלי כווית. גם הדקל הוא סמלה של ערב הסעודית. הצבעים וחלוקת הטבעת החיצונית מגיעים מדגל קטר.

==קישורים חיצוניים==

קטגוריה:קטר: סמלים לאומיים
קטר, סמל
קטר
קטר
לקיאנובה

[[לזגינים חוזרים מפשיטה. שנות ה-70 של המאה ה-19]]
לֶקיאנוֹבָּה (בגאורגית: ლეკიანობა) הוא השם שניתן לפשיטות ביזה ספורדיות שביצעו שבטים דאגסטנים מהמאה ה-16 ועד למאה ה-19. 

== מקור השם ==
מקור השם הוא מהמילה "לֶקי", השם בו כינו הגאורגים את הדאגסטנים, בתוספת מילת ייחוס, "אנוֹבָּה". 

== רקע ==
ההתקפות מדאגסטן החלו עם התפוררות הממלכה הגאורגית המאוחדת, והירידה בכוחם של הממלכות שקמו אחריה עקב מלחמת ההגנה הבלתי פוסקת מול האימפריה הפרסית והאימפריה העות'מאנית בגבולותיהן הדרומיים. בסוף המאה ה-16 נתן, עבאס הראשון (شاه عباس بزرگ) חלק מאזורי הספר של גאורגיה, בתחומי סאינגילו שהייתה באותם ימים חלק מממלכת קאחתי, לברית של קבוצת שבטים דאגסטנים שבמקור התארגנו לצורך הגנה מפני פולשים.

אף על פי שהפשיטות היו בקנה-מידה קטן, היו התקיפות תכופות והרסניות למדי לממלכה המחולקת. אנשי השבטים היו משוטטים, תופסים בני ערובה ובוזזים את אזורי הספר. מאותו זמן התפתחו התקיפות למבצע צבאי גדול בהשתתפות אלפי חיילים שהנהיגו מצביאים דגאסטניים פאודלים, ולעיתים קרובות גם בברית עם הפרסים או העות'מאנים. הממלכות שסבלו מרוב הפשיטות היו הממלכות המזרח גאורגיות, ממלכת קאחתי וממלכת כארתלי. למרות שלפעמים הפתיעו הגאורגים, הם נכשלו בבנית מנגנון הגנה אפקטיבית כנגד הלאיקנובה והיו עסוקות בעיקר במלחמות הפנימיות התדירות, ואף יתרה מזו הפושטים הדאגסטנים נעזרו תכופות במלכים והנסיכים גאורגים שנאבקו אחד בשני.

בתחילת שנות ה-20 של המאה ה-18 חיזק המלך הגאורגי וחטנג השישי את מאמציו כנגד הפולשים הדאגסטנים. בספטמבר 1722, יצא לדרך צבא גאורגי-ארמני משותף של 50,000 איש מטביליסי לגנג'ה, אליהם הצטרפו 10,000 לוחמים חמושים ומאומנים מקרבאך והרריים ארמנים, במטרה להצטרף, לכוחות הצאר הרוסי, פיוטר הגדול. פיוטר שהבטיח להגיע למלחמה כנגד הדאגסטנים ובעלת בריתם העיקרית, האימפריה הפרסית, הפר את הבטחתו וחתם על הסכם שלום עם הפרסים. אי הגעתו של הצבא הרוסי הכריחה את וחטנג להסיג את חייליו. תוך זמן קצר התמוטטה העצמאות שנמשכה מעל שתי מאות תחת הלחץ העות'מאני והפרסי ובכך התאפשרו הזדמנויות נוספות לפשיטות דאגסטניות.

בשנת 1744, תאימורז השני ובנו ארקלה השני השיבו לתחייה את הממלכות הגאורגית בקאחתי ובכארתלי וצירפו את כוחותיהם להסתערות על הפושטים הדאגסטנים. משנת 1750 ועד 1755, הם הצליחו להדוף שלוש פעמים ברציפות קואליציה גדולה של שבטים דאגסטנים שהונהגו על ידי האווארי, חאן נורסאל בק. בשנת 1774, יוצר ארקלה השני כוח צבאי מיוחד ששימשו בתחילה כאמצעי יעל כנגד הפושטים הדאגסטנים. אולם תוך זמן קצר הוא נאלץ להתמודד מול משבר פנימי בממלכתו, והוא לא הצליח לחסל סופית את האיום מההרריים הקווקזיים. בשנת 1785 ו-1787 החאן האווארי, עומר, תקף פעמיים את קאחתי והותיר מספר כפרים בגבוליה חרבות. בתחילת 1801, עם סיפוח הממלכה הגאורגית, כארתלי-קאחתי לאימפריה הרוסית, נחלשו הפולשים משמעותית בעקבות מלחמת הקווקז. בשנת 1854 פלש האימאם שאמיל לגבולות קאחתי ותקף בתקיפה הנחשבת לתקיפה האחרונה של הלקיאנובה.

== מקורות == 
* האנציקלופדיה הגאורגית סובייטית (1983), כרך 6, עמ' 164, בגאורגית

== הערות שוליים ==

קטגוריה:גאורגיה: היסטוריה
קטגוריה:מלחמות גאורגיה
קטגוריה:דגסטן: היסטוריה
קטגוריה:קווקז: היסטוריה
קטגוריה:קאחתי
קטגוריה:כארתלי